E-tol: Gauteng-premier vergader met publiek, rolspelersArgieffoto David Makhura, Gautengse premier, vergader Vrydag met die publiek en rolspelers om die Gauteng-hoofwegverbeteringsprojek (GFIP) te bespreek. Nino Zama, Makhura se woordvoerder, het Woensdag in ŉ verklaring gesê Makhura beplan om die verslag van die advieskomitee oor die sosio-ekonomiese impak van die e-tolstelsel op die provinsie se snelweë, te bespreek. “Makhura het in Januarie aangekondig dat hy vandeesmaand ŉ adviesvergadering gaan hou met die publiek en al die belanghebbendes wat voorleggings aan die paneel gemaak het,” het Zama gesê. “Al die aanbevelings en die implikasie daarvan, insluitend die beste befondsing vir die stelsel sal bespreek word.” Die vergadering vind Vrydag om 09:00 by die Gallagher-konferensiesentrum in Midrand plaas. Makhura het die paneel in Julie verlede jaar op die been gebring om die ekonomiese en maatskaplike impak van die e-tolstelsel te ondersoek. Die ondersoek het met openbare verhore gepaard gegaan. Die paneel het sy verslag op 30 November aan Makhura oorhandig, maar die inhoud daarvan is eers in Januarie bekend gemaak. Makhura het onder meer by die bekendmaking van die verslag gesê die e-tolstelsel plaas ŉ buitensporige las op lae- en middelklas inkomste huishoudings. Lees meer hier.